10/03/2015
ตลอดเดือนมีนาคมนี้ทางร้านเค้าจัดโปรโมชั่นเสิร์ฟซูชิชุด a และ b พร้อมกันทุกวันจันทร์-พุธ  ด้วยความที่อยากรู้อยากลองก็ออกเดินทางไปเลยค่ะ ถ้าใครเดินทางมาเองแนะว่านั่งรถไฟฟ้ามาลงทองหล่อแล้วต่อพี่วินมาที่ทองหล่อ20 (20บาทค่ะ) หรือไม่ก็นั่งรถเมล์เล็กเข้ามาก็ได้ค่ะ

วันนี้ถ่ายภาพมาไม่เยอะ(แถมไมสวย) ขอโทษด้วยนะคะ

ร้านสะอาดดีมากกกกกค่ะ  สำหรับคนที่มาทานชาบูและเป็นคนที่ชอบทานผัก บอกเลยว่าไม่ผิดหวังแน่นอนคะ ผักสดสะอาดน่าทานมาก เดินเข้าร้านมาก็จะเห็นเลยค่ะ  ที่ชอบที่สุดในไลน์ผักน่าจะเป็นการที่เค้าแยกขนาดของใบผักกาดขาวให้ด้วย (เป็นคนชอบทานจัยผักกาดขาวน่ะค่ะ) แต่พวกฟักทองกับเผือกหันมาชิ้นค่อนข้างใหญ่ค่ะ

เครื่องเคียงสำหรับชาบูอย่างพวกลูกชิ้น สาหร่าย เต้าหู้ เส้นบุกก็มีให้เลือกตักค่ะ อยูในไลน์อาหารหน้าร้านเช่นกัน

และตรงนี้ก็จะมีสลัดอยู่ 2 ชนิดให้เลือกหยิบค่ะ คือสลัดกุ้งกับสลัดปูอัดแซลมอน สลัดกุ้งนี่เฉยๆ ส่วนสลัดปูอัดแซลมอน ปูอัดอร่อย แซลมอนมันมากๆเลยค่ะ 

ส่วนเนื้อที่เอาไว้ใส่ในชาบูนะคะ มีเนื้อ 3 แบบ หมู 2 แบบ ไก่บด ปลาสด 

ทุกอย่างโอเคมากๆค่ะ จนกระทั่งกินไก่บด! เปรี้ยวค่ะ!! ไม่รู้ว่ายังไง แต่มันเปรี้ยวจริงๆ ลองกินหลายคำแล้วก็ยังเปรี้ยว

นอกจากนี้ยังมีไข่สด สดจริงๆฮะ แล้วก็มีไข่ตุ๋น นุ่มมากค่ะ มีใส่เนื้อปลาลงไปหน่อย รสติดเค็มเล็กน้อยค่ะ และก็มีไข่หวาน ซึ่งไม่ค่อยจะหวานเท่าไหร่

ต่อไปก็ส่วนของซูชิ ในช่วงโปรโมชั่นจะมีทั้งหมด 23 หน้าที่เสิร์ฟค่ะ ข้าวคำไม่ใหญ่เลยค่ะ ทานสบายๆ ไม่ตัดกำลัง
- แซลมอน ชิ้นใหญ่หนา มันสุดๆค่ะ
- ปลาโกฮาดะ ชิ้นใหญ่ดีค่ะ แต่ไม่รู้ทำไมทานแล้วคิดถึงปลาซาบะดอง 
-  เนื้อดิบ อร่อยมากค่ะ เค้าจะมีขิงกับต้นหอมโรยหน้าเล็กน้อย จิ้มกับพอนซึนะคะ สุดยอดด
- หอยปีกนก ก็กึบๆเด้งๆดีค่ะ แต่ไม่ได้ถูกใจเป็นพิเศษ
- หน้าปลาหมึก หวานๆไม่คาว อันนี้โอเคค่ะ
- หน้าไข่หวาน ก็ไข่ไม่ค่อยหวานค่ะ เฉยๆ
- หน้าไข่ปลาแซลมอน อันนี้เด็ดค่ะ
- หน้ายำสาหร่าย เฉยๆค่ะ
- เทมปุระมากิ อันนี้เราไม่ชอบซอสที่ราดมาค่ะ รุ้สึกมันเผ็ดๆ (อันนี้สั่ง1 ที่จะได้ 4 คำนะคะ)
- ปลาโอ เฉยๆค่ะ
- หอยเชลล์ เนื้อนุ่มๆ ไม่ได้ถูกใจเป็นพิเศษ
- หน้าไข่กุ้ง ให้ไข่กุ้งน้อยค่ะ
- แซลมอนมากิ กับแคลลิฟอร์เนียโรล สองอันนี้ธรรมดาค่ะ
- หน้ากุ้งหวาน กุ้งกรอบๆเด้ง แต่ตัวค่อนข้างเล็กค่ะ ทานแล้วอาจจะไม่สะใจเท่าไหร่
- หน้าทาโกะ ไม่คาวเลยค่ะ ไม่เหนียวเท่าไหร่ด้วย เยี่ยมเลย
- หอยแมลงภู่นิวซีแลนด์ ตัวใหญ่ แต่รสชาติไม่ได้เด่นอะไรมากค่ะ
- หน้าปูอัด อร่อยเลยค่ะ
- หน้าปลาไหลย่าง หวานมัน อร่อย ชิ้นใหญ่พอดีคำ แนะนำเลยค่ะ 
- หน้าแซลมอนบนมะเขือเทศ อันนี้ช่วยตัดเลี่ยนจากการทานซูชิหลายๆคำได้ดี เพราะไม่มีข้าวค่ะ แต่เป็นมะเขือเทศเนื้อกรอบหวานแทน แต่กึไม่ได้อร่อยอะไรเป็นพิเศษขนาดนั้นนะคะ
- หน้ากุ้ง เฉยๆค่ะ
- หน้าอโวคาโด้ ปกติเราไม่ค่อยชอบอโรคาโด้อยู่แล้วค่ะ คำค่อนข้างใหญ่ ทานได้ค่ะ
- หน้าเป็ดย่าง อันนี้เราไม่ชอบค่ะ เหนียวเคี้ยวยาก ซอสหวานเจี๊ยบ

ของหวานม์หลายอย่างค่ะ ไอติมก็มี ถ้าจะทานให้สั่งกับพนักงานนะคะ ที่ไลน์จะมีแตงโม สับปะรดภูแล เต้าหู้ในชานม วุ้นเป็ด และอะไรอีกหลายๆอย่าง เราหยิบมาแค่สับปะรดกับวุ้นเป็ด อย่างหลังไม่อร่อยค่ะ แหะๆ

สรุปคือ ถ้าใครจะมาทานชาบู ไม่ผิดหวังแน่ค่ะ (อาจจะยกเว้นเรื่องไก่) ส่วนซูชิ ก็ไม่ได้อร่อยเวอร์ แต่ก็ไม่แย่เช่นกันค่ะ ข้าวให้ไม่เยอะมากด้วย ทานง่ายดีค่ะ หน้าที่หาทานที่อื่นแบบไม่อั้นลำบากหน่อยอย่างไข่ปลาแซลมอนกับปลาไหลทางร้านก็ทำได้ดีค่ะ ^^ แต่อาจจะไม่กลับมาทานอีก เพราะราคา 690 ค่อนข้างหนักอยู่สำหรับเรา

ขอบคุณที่อ่านกันมาจนจบนะคะทุกคน ที่รีวิวมาก็ความเห็นส่วนตัวล้วนๆเลย อาจพิมพ์อ่านแล้วงงๆไปบ้างยังไงก็ขอโทษด้วยนะคะ ^^